## Rješenje kojim se Igoru Milovčiću iz Zagreba oduzima dobrenje za rad brokera

### NN 97/2009 (7.8.2009.), Rješenje kojim se Igoru Milovčiću iz Zagreba oduzima dobrenje za rad brokera

97 07.08.2009 Rješenje kojim se Igoru Milovčiću iz Zagreba oduzima dobrenje za rad brokera

HRVATSKA AGENCIJA ZA NADZOR FINANCIJSKIH USLUGA

2466

Temeljem odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja Igora Milovčića iz Zagreba, Šamačka 2, za rad brokera, na sjednici održanoj dana 23. srpnja 2009. godine donijela je

RJEŠENJE

1. Igoru Milovčiću iz Zagreba, Šamačka 2, oduzima se odobrenje za rad brokera.

2. Ovo rješenje upisuje se u Registar brokera, koji vodi Hrvatska agencija za nadzor financijskih usluga, pod rednim brojem 266 (dvije stotine šestdeset i šest).

3. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija) pokrenula je po službenoj dužnosti, dana 4. ožujka 2009. godine, sukladno odredbi članka 123. Zakona o općem upravnom postupku (»Narodne novine« broj 53/91 i 103/96) i članka 541. Zakona o tržištu kapitala (»Narodne novine« broj 88/08, 146/08 i 74/09; dalje u tekstu: Zakon), upravni postupak nadzora u predmetu oduzimanja odobrenja Igoru Milovčiću iz Zagreba, Šamačka 2, za rad brokera.

Nakon izvršenog uvida u predmete Agencije klasa: UP/I-451-04/07-07/36 i klasa: 451-04/09-17/7, utvrđeno je sljedeće:

Rješenjem Agencije, klasa: UP/I-451-04/07-07/36, urbroj: 326-111/07-3, od 1. ožujka 2007. godine, Igoru Milovčiću iz Zagreba, Šamačka 2, zaposleniku investicijskog društva Abacus brokeri d.d., Zagreb (dalje: Društvo), izdana je na neodređeno vrijeme dozvola za obavljanje poslova brokera.

U predmetu Agencije klasa: 451-04/09-17/7, Društvo je dana 02. ožujka 2009. godine obavijestilo Agenciju da Igor Milovčić od 22. veljače 2009. godine, više nije zaposlenik Društva.

Budući da je prema naprijed navedenom očitovanju Društva, Igoru Milovčiću prestao radni odnos u Društvu, to je imenovanom zaključkom Agencije, klasa: UP/I-451-04/09-07/09 od 12. ožujka 2009. godine, bio određen rok od 3 (tri) mjeseca za dostavu dokaza da je zaposlen u drugom investicijskom društvu ili kreditnoj instituciji na obavljanju poslova sadržanih u investicijskim uslugama iz članka 5. stavka 1. točke 1. i 2. Zakona.

Iz dostavnice je razvidno da je predmetni zaključak Igoru Milovčiću uručen dana 19. ožujka 2009. godine.

Igor Milovčić nije u roku od 3 mjeseca (do 19. lipnja 2009. godine), a niti naknadno, Agenciji dostavio dokaz o zaposlenju u drugom investicijskom društvu, odnosno kreditnoj instituciji.

Sukladno odredbi članka 24. stavak 1. Zakona, broker je zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1. i 2. ovog Zakona.

Odredbom članka 27. stavak 1. točka 4. Zakona propisano je da će Agencija investicijskom savjetniku oduzeti izdano odobrenje, ako prestane ispunjavati uvjete na temelju kojih je izdano odobrenje za rad, a u roku koji mu odredi Agencija, ne ispuni te uvjete.

Slijedom izloženog, a s obzirom da Igor Milovčić više ne ispunjava uvjete na temelju kojih mu je izdano odobrenje za rad, valjalo je, sukladno odredbi članka 27. stavak 1. točka 4. Zakona, riješiti kao u izrijeci ovog rješenja, dakle oduzeti mu odobrenje za rad brokera i provesti upis oduzimanja odobrenja u Registru brokera koji vodi Agencija, s danom upisa 23. srpnja 2009. godine, pod rednim brojem 266 (dvijestotine šestdeset i šest).

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga (»Narodne novine« broj 140/05) ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/09-07/09

Urbroj: 326-111/09-3

Zagreb, 23. srpnja 2009.

Član Uprave
Ivo Šulenta, v. r.

Rješenje, NN 97/2009-2466